sagorsarker/bangla-wikipedia huggingface dataset:
চন্দ্রকুমার দে

চন্দ্রকুমার দে (১৮৮৯ - ১৯৪৬) একজন লেখক ও সংগ্রাহক ছিলেন। বহুকাল ধরে যেসব লোকগল্প, লোকগীতি পূর্ব বাংলায় বিশেষত বাংলাদেশের ময়মনসিংহে প্রচলিত সেগুলোর তিনি সুবিখ্যাত সংগ্রাহক ছিলেন। তাকে বাংলা লোকসাহিত্যের একজন গুরুত্বপূর্ণ সংগ্রাহক হিসেবে গণ্য করা হয়। তিনি যেসব লোকসাহিত্য সংগ্রহ করেছেন সেগুলো কলকাতা বিশ্ববিদ্যালয় থেকে "মৈমনসিংহ গীতিকা" (১৯২৩) এবং "পূর্ববঙ্গ-গীতিকা" (১৯২৩-১৯৩২) নামে প্রকাশিত হয়।
চন্দ্রকুমার দে ময়মনসিংহর নেত্রকোনা জেলার কেন্দুয়া উপজেলার আইথর গ্রামে জন্মগ্রহণ করেন। তার পিতা রাম কুমার দের পূর্বপুরুষদের নিবাস ছিল নেত্রকোণা জেলার কেন্দুয়া উপজেলার রাঘবপুর গ্রামে। অতি অল্পবয়সেই তিনি পিতা-মাতা উভয়কেই হারান এবং সেই সময় থেকেই তাকে উপার্জনের জন্য কাজ করতে হয়েছিল। সংস্কৃত সম্পর্কে সামান্য জ্ঞান লাভ ছাড়া তিনি কোন প্রাতিষ্ঠানিক শিক্ষা লাভ করতে পারেননি।
প্রথমে তিনি একটি মুদি দোকানে মাসপ্রতি এক রুপি বেতনে চাকরি নেন। কাজের প্রতি মনোযোগ না থাকায় তার এক টাকা বেতনের চাকরিটি চলে যায়। পরবর্তীতে তারানাথ তালুকদার মাসপ্রতি ২ রুপী বেতনে তাকে কর আদায় সম্পর্কিত কাজে নিযুক্ত করেন। ১৯১২ সালে তিনি ময়মনসিংহ থেকে প্রকাশিত "সৌরভ" পত্রিকায় লোকসাহিত্যের উপর কিছু নিবন্ধ প্রকাশ করেন। এই পত্রিকার সম্পাদক কেদারনাথ মজুমদার চন্দ্রকুমার দের প্রতিভা আবিষ্কার করেন এবং এই প্রবন্ধগুলোর মাধ্যমে সুধীসমাজের কাছে তার পরিচিতি ঘটে। এছাড়া তিনি চন্দ্রকুমারকে গৌরীপুর এর জমিদারীতে গোমস্তার কাজ পাইয়ে দিয়েছিলেন মাসপ্রতি ৮ রুপী বেতনে। কর আদায়ের জন্য বিভিন্ন গ্রাম ভ্রমণের সুবাদে তিনি কবিগান ও পালাগান শ্রবণের সুযোগ পেয়েছিলেন এবং লিপিবদ্ধ করেছিলেন কিন্তু খাজনা প্রায় কিছুই আদায় করেননি।
১৩২০ বঙ্গাব্দে (১৯১৩ খ্রিষ্টাব্দ) সৌরভ পত্রিকার ফাল্গুন সংখ্যায় চন্দ্রকুমার দের 'মহিলা কবি চন্দ্রাবতী' নামক প্রবন্ধ প্রকাশিত হয়। দীনেশচন্দ্র সেন এই প্রবন্ধটি পড়ে অভিভূত হন এবং আরও তিনজন লোকসাহিত্য সংগ্রাহকের সাথে চন্দ্রকুমার দে কে কলকাতা বিশ্ববিদ্যালয়ের পালাগানের সংগ্রাহকের পদে নিযুক্ত করেন। তার মাসপ্রতি বেতন ছিল ৭০ রুপী।
তিনি যেসব লোকসাহিত্য সংগ্রহ করেছেন সেগুলো দীনেশচন্দ্র সেন সম্পাদনা করে কলকাতা বিশ্ববিদ্যালয় থেকে মৈমনসিংহ গীতিকা (১৯২৩) এবং পূর্ববঙ্গ-গীতিকা (১৯২৩ - ১৯৩২) নামে প্রকাশ করেন। মৈমনসিংহ গীতিকায় তার দ্বারা অন্তর্ভুক্ত পালা গুলো হচ্ছে:
তাঁর সংগৃহীত যে সমস্ত পালা পূর্ববঙ্গ গীতিকায় প্রকাশিত হয়েছে সেগুলোর কয়েকটির নাম হল:
এই পালাগুলোর অধিকাংশই পূর্ব-ময়মনসিংহ (বর্তমান নেত্রকোনা অঞ্চল) এবং বৃহত্তর সিলেট অঞ্চল থেকে সংগ্রহ করা হয়।
চন্দ্রকুমার দে ১৯৪৬ সালে ময়মনসিংহের নওমহলে বসবাসকালীন এস কে হাসপাতালে মৃত্যুবরণ করেন। ময়মনসিংহের ব্রহ্মপুত্র নদের পাড়ে অবস্থিত কেওয়াটখালী শ্মশান ঘাটে (বর্তমানে পৌরসভার অধীন শ্মশান) তাকে দাহ করা হয়। পরিবারের পরিজনরা তার স্মৃতি রক্ষার্থে সেখানে একটি ছাতার আকৃতির স্মৃতি স্তম্ভ নির্মাণ করেছিলেন। ১৯৭১ সালে মুক্তিযুদ্ধের সময় পাক হানাদার বাহিনী তা ভেঙ্গে গুড়িয়ে দেয়।
ফের্নান্দো ইয়োরেন্তে

ফের্নান্দো হাভিয়ের ইয়োরেন্তে তোরেস (); (; জন্মঃ ২৬ ফেব্রুয়ারি ১৯৮৫), ডাকনাম "আই রে লিওন" ("The Lion King" স্পেনীয় ভাষায়), হলেন একজন স্পেনীয় পেশাদার ফুটবল খেলোয়াড়; যিনি একজন স্ট্রাইকার হিসেবে ইতালির ক্লাব জুভেন্টাস এর হয়ে খেলে থাকেন।
আবদুল্লাহ ইবনে মুহাম্মদ আল-উমাউয়ি

আবদুল্লাহ ইবনে মুহাম্মদ (আরবিعبد الله بن محمد ; ১১ জানুয়ারি ৮৪৪ – ১৫ অক্টোবর ৯১২) ছিলেন কর্ডো‌বা আমিরাতের সপ্তম আমির। ৮৮৮ থেকে ৯১২ সাল পর্যন্ত তিনি শাসন করেন।
সমকালীন ইতিহাসবিদরা আবদুল্লাহকে তার ভাই আল মুনজিরের মৃত্যুর জন্য দায়ী করেন। তবে আবদুল্লাহ ক্ষমতার জন্য খুব কম আগ্রহ দেখিয়েছিলেন। ক্ষমতা পাওয়ার পর তিনি যাদেরকে হুমকি হিসেবে দেখতেন তাদের সরিয়ে দেননি। তার নিজের ভাইকে তার আদেশে মৃত্যুদন্ড দেয়া হয়েছিল। তিনি তার এক পুত্র আল মুতাররিফকে আদেশ দিয়েছিলেন তার ভাইকে হত্যার জন্য। পরবর্তীতে কয়েক বছর পর মুতাররিফকে বিশ্বাসঘাতকার অভিযোগে মৃত্যুদন্ড দেয়া হয়েছিল।
তার শাসনামলে আরব, বার্বা‌র ও মুলাদিদের মধ্যে যুদ্ধ সংঘটিত হয়। তার ক্ষমতা কর্ডো‌বায় সীমাবদ্ধ ছিল। বাকি অঞ্চলগুলো বিদ্রোহী পরিবারের অধীনে ছিল। তারা তার কর্তৃত্ব মেনে নেয়নি।
৯০১ সালে তিনি ইবনে হাফসুনের সাথে শান্তিচুক্তি করেন। তবে কয়েকবছর পর মৃত্যুর আবার যুদ্ধ শুরু হয়। আবদুল্লাহর মৃত্যুর পর তা থেমে যায়। তার এক ভাই তার উত্তরাধিকারী ঘোষিত পুত্রকে হত্যা করেন। পরে হত্যাকারীকে হত্যা করা হয় এবং আবদুল্লাহর মৃত পুত্রের পুত্র তৃতীয় আবদুর রহমান নামে তার উত্তরাধিকারী করেন।
আবদুল্লাহ ছিলেন প্রথম মুহাম্মদের ছেলে ও আল মুনজিরের ছোট ভাই।
আবদুল্লাহ ৮৬৩ সালের দিকে পাম্পলোনার রাজার মেয়ে অনেসা ফরটুনেজকে বিয়ে করেন। পরবর্তীতে তাদের ছাড়াছাড়ি হয়ে যায়।
আবদুল্লাহর কয়েকজন পুত্র ছিল,
মোমাই তামুলী বরবরুয়া

মোমাই তামুলী বরবরুয়া (;) ছিলেন আহোম স্বর্গদেউ প্রতাপ সিংহ রাজত্বকালের সময় এজকন দক্ষ বিষয়া। তিনি সল্প দিনের মধ্যেই পদোন্নতি হয়ে বিষয়ার পদে নিযুক্তি লাভ করেছিলেন। রাজ্যের সর্বপ্রধান কার্য্যপালক ও বিচারক ছিলেন মোমাই তামুলী বরবরুয়া। তাকে অসমের ইতিহাসে গুনী ও দক্ষ বিষয়া রুপে বর্ণনা করা হয়েছে। তিনি আহোম শাসন ব্যবস্থা ও সাধারণ জীবন যাত্রার ক্ষেত্রে যথেষ্ট উন্নতিসাধন করেছিলেন। ইতিহাস বিখ্যাত লাচিত বরফুকন, লালুকসোলা বরফুকন ও পাখরী গাভরু তার সন্তান ছিল। আহোম স্বর্গদেউ প্রতাপ সিংহ বরবরুয়া হিসেবে মোমাই তামুলীকে নিযুক্তি দিয়েছিলেন। তিনি প্রথম আহোম সাম্রাজ্যে বরবরুয়া পদক প্রাপ্ত ব্যক্তি ছিলেন। নামনী অসমের রাজ্যপালের সাদৃশ ছিলেন মোমাই তামুলী বরবরুয়া। প্রথম অবস্থায় তিনি ভাগনার নিকট চার টাকা রুপার বিনিময়ে চাকর হিসেবে কাজ করিতেন। সমন্ধে তিনি ছিলেন মামা । অসমীয়া ভাষায় মামাকে মোমাই ডাকা হয় ফলে তার ভাগনা তাকে মোমাই ডাকতেন। অঞ্চলের অন্যান্য ব্যক্তিরাও তাকে মোমাই বলে সম্বোধিত করিতেন। তার প্রকৃত নাম ছিল শুকুতি। পরবর্তী সময়ে তিনি মোমাই তামুলী বরবরুয়া নামে বিখ্যাত হন। একদিন রাজা প্রতাপ সিংহ রাস্তা দিয়ে যাওয়ার সময় একটি গৃহে কর্মরত ভৃত্যকে দেখলেন। রাজা গৃহটি দেখে আনন্দিত হন। ভৃত্যটিকে তিনি রাজদরবারে তিপমীয়া রাজখোয়া হিসেবে নিযুক্ত করেন। তারপর তাকে রাজা বর তামুলী পদে উন্নতি করেন। রাজার বাগানের দেখাশুনা করার দায়িত্ব তামুলী পদের ব্যক্তির হাতে ন্যাস্ত থাকত। নিজের কার্যদক্ষতার ফলে তিনি অল্পদিনের মধ্যে বরবরুয়া পদে উন্নতি হন।১৬৩৯ সনে আহোম ও মোগলদের সীমানা নির্ধারন করার জন্য বরনদী চুক্তি হয়। মোগলের পক্ষ হয়ে আলাহ-ইয়ার-খাঁ ও আহোমের পক্ষ হয়ে মোমাই তামুলী বরবরুয়া এই চুক্তিতে অংশগ্রহণ করেন। 
বরা, শইকীয়া, হাজরিকা, রাজখোয়া,ফুকন ইত্যাদি বিষয়ার পদ মোমাই তামুলী বরবরুয়া সৃষ্টি করেছিলেন।তিনি পাইক প্রথার জনক স্বরুপছিলেন।প্রত্যেক পরিবার থেকে একজন সদস্য রাজ্যের কাজে নিয়োগ করার প্রথাকে পাইক প্রথা বলা হত। যুদ্ধের সময় তাদের রনক্ষেত্রে যেতে হত। তাদের পাইক বলা হত। প্রত্যেকটি পরিবারকে তাঁত শিল্পে বস্ত্র নির্মাণ করা বাধ্যতামুলক করা হয়েছিল। এইভাবে আহোম সাম্রাজ্যে অর্থনীতি স্ব-নির্ভরশীল করা হয়েছিল। মোমাই তামুলী বরবরুয়ার কার্যদক্ষতা ও সততার কাহিনী ইতিহাসে বর্নিত হয়ে আছে। মোমাই তামুলী সম্পর্কে একজন ফৌজদার প্রশ্ন করায় অধিবক্তা বলেন যে: রাজা প্রতাপ সিংহ হলেন সাক্ষাৎ মহাদেব ও মোমাই তামুলী বরবরুয়া তার প্রধান ভৃত্য নন্দী। অসমে এই দুইজন কার্যপালক থাকা পর্যন্ত আপনি সেখানে নিজের রাজ্য বিস্তার করিতে পারিবেন না।
হাভি গার্সিয়া

ফ্রান্সিসকো হাভিয়ের "হাভি" গার্সিয়া ফের্নান্দেস (, ; জন্ম: ৮ ফেব্রুয়ারি ১৯৮৭) হলেন একজন স্পেনীয় পেশাদার ফুটবল খেলোয়াড়; যিনি একজন স্ট্রাইকার হিসেবে ইংল্যান্ডের ক্লাব ম্যানচেস্টার সিটি এর হয়ে খেলে থাকেন। একজন ডিফেন্সিভ মিডফিল্ডার হয়ে সচারাচর খেলে থাকলেও; তিনি সেন্ট্রাল ডিফেন্ডার হিসেবে খেলার জন্যও সুপরিচিত।
তৃতীয় আবদুর রহমান

তৃতীয় আবদুর রহমান (পুরো নাম, "আবদুর রহমান ইবনে মুহাম্মদ ইবনে আবদুল্লাহ ইবনে মুহাম্মদ ইবনে আবদুর রহমান ইবনে আল হাকাম আর রাবদি ইবনে হিশাম ইবনে আবদুর রহমান আদ দাখিল"; ; ১১ জানুয়ারি ৮৮৯/৯১ – ১৫ অক্টোবর ৯৬১) ছিলেন কর্দোবার উমাইয়া বংশীয় আমির ও খলিফা (৯১২-৯৬১)। তার বয়স ২০'র কোঠায় থাকার সময় তিনি ক্ষমতা লাভ করেন এবং প্রায় পঞ্চাশ বছর যাবত ইবেরিয়ার সবচেয়ে শক্তিশালী শাসক হিসেবে শাসন করেন। তার শাসনামলে সব বিশ্বাসের মানুষ স্বাধীনতা ভোগ করে। তবে তিনি ফাতেমীয়দের বিরুদ্ধে ছিলেন। উত্তর আফ্রিকায় ফাতেমীয়দের শত্রুদের তিনি সমর্থন দেন। তিনি নিজেকে খলিফা ঘোষণা করেছিলেন।
ঙ্গাগ-দ্বাং-'জাম-দ্ব্যাংস-ব্ক্রা-শিস

ঙ্গাগ-দ্বাং-'জাম-দ্ব্যাংস-ব্ক্রা-শিস () (১৭৩৯-১৮১৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ব্সে-ত্শাং রিন-পো-ছে () উপাধিধারী বৌদ্ধ লামা ছিলেন। তিনি তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের () দ্বাদশ প্রধান এবং রোং-বো বৌদ্ধবিহারের চতুর্দশ প্রধান ছিলেন।
ঙ্গাগ-দ্বাং-'জাম-দ্ব্যাংস-ব্ক্রা-শিস ১৭৩৯ খ্রিষ্টাব্দে তিব্বতের র্গ্যান-গ্যা-গোং-মা () নামক স্থানে জন্মগ্রহণ করেন। তার পিতার নাম ছিল ল্হা-'বুম-ব্ক্রা-শিস () এবং মাতার নাম ছিল ম্ত্শো-মো-র্গ্যাল ()। ব্লো-ব্জাং-দোন-গ্রুব () নামক প্রথম স্দে-খ্রি রিন-পো-ছে () উপাধিধারী বৌদ্ধ লামা তাকে ঙ্গাগ-দ্বাং-ব্ক্রা-শিস () নামক প্রথম ব্সে-ত্শাং রিন-পো-ছে () উপাধিধারী লামার পুনর্জন্ম রূপে চিহ্নিত করেন। বাইশ বছর বয়স হলে ঙ্গাগ-দ্বাং-ব্স্তান-'দ্জিন () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের চতুর্থ প্রধান তাকে ভিক্ষুর শপথ প্রদান করেন। র্গ্যাল-ম্ত্শান-সেং-গে () নামক তিপ্পান্নতম দ্গা'-ল্দান-খ্রি-পা এবং দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () তার উল্লেখযোগ্য শিক্ষিক ছিলেন।
১৭৬০ খ্রিষ্টাব্দে দ্কোন-ম্ছোগ-'জিগ্স-মেদ-দ্বাং-পো তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধানের দায়িত্বভার অর্পণ করেন, কিন্তু তিনি বেশিদিন এই পদে থাকতে পারেননি। অতীতে প্রথম ব্সে-ত্শাং রিন-পো-ছে ঙ্গাগ-দ্বাং-ব্ক্রা-শিস মঙ্গোল শক্তির সাহায্যে ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা উপাধিধারী লামার পুনর্জন্ম রূপে একজন অন্য ব্যক্তিকে চিহ্নিত করেছিলেন, কিন্তু তার সেই চেষ্টা বিফলে যায়, যখন দ্কোন-ম্ছোগ-'জিগ্স-মেদ-দ্বাং-পোকে দ্বিতীয় 'জাম-দ্ব্যাংস-ব্ঝাদ-পা রূপে আনুষ্ঠানিক ভাবে চিহ্নিত করা হয়। এখন ঙ্গাগ-দ্বাং-'জাম-দ্ব্যাংস-ব্ক্রা-শিস বিহারের প্রধান হলে অন্য শিশুটির সমর্থকেরা নতুন করে বিবাদের সূত্রপাত ঘটায় এবং ব্যক্তিটির স্বীকৃতির দাবী করে। এই ঘটনার ফলে ঙ্গাগ-দ্বাং-'জাম-দ্ব্যাংস-ব্ক্রা-শিস সহ ঐ মতের সমর্থকদের বিহার থেকে নির্বাসিত করে নাম-ম্খা' () নামক স্থানে পাঠিয়ে দেওয়া হয়। ঙ্গাগ-দ্বাং-'জাম-দ্ব্যাংস-ব্ক্রা-শিস এরপর মার-থাং-ওব-ব্স্তান () বৌদ্ধবিহার স্থাপন করেন এবং রোং-বো বৌদ্ধবিহারের চতুর্দশ প্রধানের দায়িত্ব পালন করেন।
ব্লো-ব্জাং-ব্ক্রা-শিস-রাব-র্গ্যাস

ব্লো-ব্জাং-ব্ক্রা-শিস-রাব-র্গ্যাস () (১৮১৪-১৮৭৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ব্সে-ত্শাং রিন-পো-ছে () উপাধিধারী বৌদ্ধ লামা ছিলেন।
ব্লো-ব্জাং-ব্ক্রা-শিস-রাব-র্গ্যাস ১৮১৪ খ্রিষ্টাব্দে তিব্বতের রেব-গোং () নামক স্থানে জন্মগ্রহণ করেন। ছোটবেলায় তিনি রোং-বো এবং ব্লা-ব্রাং-ব্ক্রা-শিস-'খ্যিল বৌদ্ধবিহারে শিক্ষালাভ করেন। ১৮৪২ খ্রিষ্টাব্দে তিনি দ্রেপুং বৌদ্ধবিহার বিশ্ববিদ্যালয়ের গোমস্নগ মহাবিদ্যালয়ে ভর্তি হন। এই সময় তিনি অষ্টম পাঞ্চেন লামা এবং ব্লো-ব্জাং-ল্হুন-গ্রুব () নামক চুয়াত্তরতম দ্গা'-ল্দান-খ্রি-পা তাকে শিক্ষাপ্রদান করেন। ১৮৪৩ খ্রিষ্টাব্দে তাকে নমেনহান উপাধি প্রদান করা হয়। ১৮৭৯ খ্রিষ্টাব্দে মঙ্গোলিয়ার আলাশান নামক স্থানে তিনি মৃত্যুবরণ করেন।
ব্লো-ব্জাং-ব্ক্রা-শিস-ব্স্তান-পা'ই-র্গ্যাল-ম্ত্শান

ব্লো-ব্জাং-ব্ক্রা-শিস-ব্স্তান-পা'ই-র্গ্যাল-ম্ত্শান () (১৮৮০-১৮৮৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ ব্সে-ত্শাং রিন-পো-ছে () উপাধিধারী বৌদ্ধ লামা ছিলেন।
ব্ব্লো-ব্জাং-ব্ক্রা-শিস-ব্স্তান-পা'ই-র্গ্যাল-ম্ত্শান ১৮৮০ খ্রিষ্টাব্দে তিব্বতের রেব-গোং () নামক স্থানের রোং-বো-ল্হা-স্দে () গ্রামে জন্মগ্রহণ করেন। সাত বছর বয়সে তাকে গ্তের-লুং-য়িদ-দ্গা-ছোস-'দ্জিন-গ্লিং () বৌদ্ধবিহারের প্রধান রূপে অধিষ্ঠিত করা হয়, কিন্তু মাত্র নয় বছর বয়সে তার মৃত্যু ঘটে।
ব্লো-ব্জাং-ব্ক্রা-শিস-'ফ্রিন-লাস-র্গ্যা-ম্ত্শো

ব্লো-ব্জাং-ব্ক্রা-শিস-'ফ্রিন-লাস-র্গ্যা-ম্ত্শো () (১৮৮৯-১৯৩৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম ব্সে-ত্শাং রিন-পো-ছে () উপাধিধারী বৌদ্ধ লামা ছিলেন।
ব্লো-ব্জাং-ব্ক্রা-শিস-'ফ্রিন-লাস-র্গ্যা-ম্ত্শো ১৮৮৯ খ্রিষ্টাব্দে তিব্বতের রেব-গোং () নামক স্থানে জন্মগ্রহণ করেন। সাত বছর বয়সে তাকে গ্তের-লুং-য়িদ-দ্গা-ছোস-'দ্জিন-গ্লিং () বৌদ্ধবিহারের প্রধান রূপে অধিষ্ঠিত করা হয়। তিনি রোং-বো বৌদ্ধবিহারে তার শিক্ষা শুরু করেন এবং ত্রিশ বছর বয়সে এই বিহারের প্রধানের দায়িত্ব লাভ করেন। ১৯১৯ খ্রিষ্টাব্দে মা চি (馬麒) নামক একজন মুসলিম সেনাপতি ব্লা-ব্রাং-ব্ক্রা-শিস-'খ্যিল বৌদ্ধবিহার () ও গ্তের-লুং-য়িদ-দ্গা-ছোস-'দ্জিন-গ্লিং বৌদ্ধবিহারকে সম্পূর্ণ রূপে ধ্বংস করে বহু বৌদ্ধ ভিক্ষুদের হত্যা করেন এবং বিহারের গ্রন্থসম্ভারে আগ্নিসংযোগ করে নষ্ট করে দেন। এই হিংসাত্মক ঘটনার শেষে ব্লো-ব্জাং-ব্ক্রা-শিস-'ফ্রিন-লাস-র্গ্যা-ম্ত্শো নতুন করে গ্তের-লুং-য়িদ-দ্গা-ছোস-'দ্জিন-গ্লিং বৌদ্ধবিহারকে গড়ে তোলেন।
রকমারি.কম

রকমারি.কম বা রকমারি ডট কম হচ্ছে বাংলাদেশের একটি অনলাইনভিত্তিক পণ্য কেনার ওয়েবসাইট। এটি ২০১২ সালের ১৯ জানুয়ারি আনুষ্ঠানিকভাবে যাত্রা শুরু করে। শুরুতে শুধু বই কিনতে পাওয়া গেলেও বর্তমানে এই সাইটে ডিভিডি, ভিডিও টিউটোরিয়াল, ক্রীড়া সামগ্রী, অন্য রকম বিজ্ঞান বাক্স (বিজ্ঞান পরীক্ষণের কিট), ক্যালকুলেটর, ঘড়ি, পেনড্রাইভ, কম্পিউটারের নানাবিধ যন্ত্রাংশসহ বিভিন্ন পণ্যও কিনতে পাওয়া যায়। ওয়েবের পাশাপাশি মোবাইল অ্যাপের মাধ্যমেও এখানে পণ্য অর্ডার করা যায়।
রকমারি ডট কম হলো অন্যরকম গ্রুপের অন্যরকম ওয়েব সার্ভিসেস লিমিটেড নিয়ন্ত্রণাধীন একটি ই-বাণিজ্য সাইট। আবুল হাসান লিটন, এহতেশামুল শামস রাকিব, জুবায়ের বিন আমিন এবং মোঃ খায়রুল আনামকে সাথে নিয়ে ২০১২ সালের ১৯শে জানুয়ারি মাহমুদুল হাসান সোহাগ এই সাইটটি চালু করেন। শুরুতে শুধু বই বিক্রির সাইট হিসেবে চালু করা হলেও বর্তমানে এই সাইটে ইলেক্ট্রনিক্স সামগ্রী, স্টেশনারী ও অন্যান্য জিনিসপত্রও বিক্রি হয়। ২০১২ সাল থেকেই ক্যাশ অন ডেলিভারি চালু রয়েছে। ১০০টি বই নিয়ে শুরু করা এই অনলাইন বইয়ের দোকানে বর্তমানে দেড় লক্ষাধিক বই আছে। প্রতিদিন প্রায় আড়াই থেকে ৩ হাজার বই বিক্রি হয় এবং বছরে প্রায় ১০ লক্ষ বই বিক্রি করে প্রতিষ্ঠানটি। বর্তমানে এর কর্মী সংখ্যা ১৫০। শুধুমাত্র বইমেলা ২০২০-এ এই প্রতিষ্ঠানটি কয়েক কোটি টাকার বই বিক্রি করেছে।
শুরু থেকে সমগ্র বাংলাদেশ জুড়ে ডেলিভারী সিস্টেম চালু করে রকমারি ডট কম। ঢাকার ভিতরে ৩-৫ দিনে এবং ঢাকার বাহিরে হোম ডেলিভারীর ক্ষেত্রে ৭-১০ দিন এবং পোস্ট অফিস ডেলিভারীর ক্ষেত্রে ৫-৭ দিন সময় লাগে। ক্যাশ অন ডেলিভারীর পাশাপাশি বিকাশ, নগদ, রকেট, ব্যাংক কার্ড ও রকমারির নিজস্ব ওয়ালেট পদ্ধতির মাধ্যমে বই বা পণ্যের মূল্য পরিশোধ করা যায়।
ক্যাও দাই

ক্যাওদাই বা ক্যাও দাই" মতবাদ (ভিয়েত্নামিজ: "Đạo Cao Đài" 道高臺, "মহা শক্তির পথ"; ) হচ্ছে একটি একেশ্বরবাদী ধর্ম। ১৯২৬ সালে দক্ষিণ ভিয়েতনামের তায় নিনহ শহরে এই ধর্মের আবির্ভাব হয়। এই ধর্মের পুরো নাম হচ্ছে দাই দাও তাম কাই ফো দো"'("The Great Faith [for the] Third Universal Redemption").
"ক্যাও দাই" (, আক্ষরিক অর্থে সর্বোচ্চ শাসক অথবা "সর্বোচ্চ শক্তি") হচ্ছেন উপাস্য দেবতা, যিনি এই পৃথিবী সৃষ্টি করেছেন, যাকে ক্যাও দাই অনুসারীরা উপাসনা করে। ক্যাও দাই অনুসারীরা পৃথিবী স্রষ্টাকে সংক্ষেপে দুক ক্যাও দাই বলে যার পুরো নাম ক্যাও দাই তিয়েন অং দাই বো তাত মা হা তাত।
পৃথিবীর বিভিন্ন জায়গায় অবস্থিত ক্যাও দাই উপাসনালয়গুলো দেখতে একই রকম। আকৃতি এবং রঙের সাদৃশ্য খুঁজে পাওয়া যায়।
অনলাইন বিশ্বকোষ

অনলাইন বিশ্বকোষ হল সেই বিশ্বকোষ যা ইন্টারনেটের মাধ্যমে ব্যবহারযোগ্য। এটি ইন্টারনেট বিশ্বকোষ এবং ডিজিটাল বিশ্বকোষ নামেও পরিচিত।
ইন্টারনেট ব্যবহার করে একটি মুক্ত বিশ্বকোষ গড়ে তুলতে ১৯৯৩ ইন্টারপিডিয়া প্রস্তাব রাখা হয়। এখানে সকলেই উপকরণ অনুযায়ী অবদান রাখতে পারে, যা ইন্টারনেটে একটি বিশ্বকোষ হিসাবে পরিকল্পনা করা হয়েছিল। এই প্রকল্প কখনো পরিকল্পনা পর্যায় ছেড়ে পুরানো মুদ্রিত বিশ্বকোষের মূল শাখা কর্তৃক এগোয় না। উইকি, উইকিপিডিয়া ব্যতীত একটি ইন্ট্রা-ওয়েব সংযোগ পদ্ধতি অনুযায়ী কাজ করে, যেমন ৯০-শতাব্দীর একটি মিথস্ক্রিয় সিডি-রম-বিশ্বকোষের মত।
প্রজনন

প্রজনন (বা জনন) হল একটি জৈব প্রক্রিয়া যার মাধ্যমে জনিতৃ জীব থেকে নতুন স্বতন্ত্র জীব - "অপত্য" - তৈরি হয়।
প্রজনন সকল জীবের একটি মৌলিক বৈশিষ্ট্য; প্রত্যেকটি জীবই প্রজননের ফসল। গ্যামেট তৈরি এবং দুটি গ্যামেটের সংযুক্তির ফলে জনন প্রক্রিয়া সম্পন্ন হচ্ছে কিনা তার উপর ভিত্তি করে ।
জনন প্রধানত দুই প্রকারের হয় : - 1) অযৌন জনন 2) যৌন জনন
এছাড়া কিছু কিছু উদ্ভিদ ও প্রাণীর মাঝে যৌন ও অযৌন উভয় প্রকার প্রজনন দেখা যায়।
(১) প্রজনন বা জনন-পদ্ধতির মাধ্যমে জীব বংশবিস্তার করে।
(২) জননের মাধ্যমে জীবের জীবনধারা অব্যাহত থাকে।
(৩) জননের ফলে জীবের সংখ্যা বাড়ে। মৃত্যুতে জীবের সংখ্যা কমে। তাই প্রকৃতির বুকে জীবকূল বজায় রাখতে জনন অপরিহার্য।
(৪) জননে একই রকম অপত্য জীব সৃষ্টি হয়। পৃথিবীতে জীবগোষ্ঠীর সমতা ও ভারসাম্য জনন নিয়ন্ত্রণ করে।
(৫) জননে নির্দিষ্ট সংখ্যক জীবগোষ্ঠী তৈরি হয় যা বাস্তুতন্ত্র (Ecosystem) ঠিক- মতো বজায় রাখতে সাহায্য করে।
(৬) যৌন জননের সময় বিভিন্ন বৈশিষ্ট্যপূর্ণ অপত্যের সৃষ্টি হতে পারে
(৭) প্রজননের ফলে বিভিন্ন বৈশিষ্ট্যের মিশ্রণে প্রজাতির মধ্যে প্রকারণ(Variation) ঘটে। প্রকারণ বিবর্তনে( Evolution)সাহায্য করে।
যৌন প্রজননের তুলনায় অযৌন প্রজনন অধিকতর সহজ, কিন্তু এক্ষেত্রে সুবিধা ও অসুবিধা উভয় বিদ্যমান রয়েছে:
অ্যান্ডি ওয়ালার

অ্যান্ড্রু ক্রিস্টোফার বুন্ডু ওয়ালার (জন্ম: ২৫ সেপ্টেম্বর, ১৯৫৯) সলিসবারিতে জন্মগ্রহণকারী জিম্বাবুয়ের সাবেক ক্রিকেটার। ১৯৮০ থেকে ১৯৯০-এর দশক পর্যন্ত সমগ্র খেলোয়াড়ী জীবনে জিম্বাবুয়ে জাতীয় ক্রিকেট দলের হয়ে দুই টেস্ট ও ৩৯টি একদিনের আন্তর্জাতিকে অংশগ্রহণ করেছেন অ্যান্ডি ওয়ালার। ২০১৩-২০১৪ মেয়াদকালে তিনি জাতীয় ক্রিকেট দলের প্রধান কোচের দায়িত্ব পালন করেন। তার পুত্র ম্যালকম ওয়ালার বর্তমানে জিম্বাবুয়ের জাতীয় ক্রিকেট দলে খেলছেন। এছাড়াও, তার ভাইপো নাথান ওয়ালার ঘরোয়া ক্রিকেটে ম্যাশোনাল্যান্ড ঈগলসের প্রতিনিধিত্ব করছেন। অভিষেক টেস্টের দ্বিতীয় ইনিংসে তিনি অর্ধ-শতক হাঁকান।
ক্রিকেট খেলা থেকে অবসরের পর নামিবিয়ার জাতীয় ক্রিকেট দলের কোচ মনোনীত হন। এপ্রিল, ২০০৯ সালে জিম্বাবুয়ে ক্রিকেটের কোচিং ম্যানেজার হিসেবে তার নাম অন্তর্ভুক্ত করা হয়। সেপ্টেম্বর, ২০০৯ সালে জিম্বাবুয়ের নতুন প্রবর্তিত পাঁচটি ক্রিকেট ফ্রাঞ্চাইজ দলের একটি মিড ওয়েস্ট রাইনোজের প্রধান কোচ হিসেবে মনোনীত হন তিনি।
মে, ২০১৩ সালে আনুষ্ঠানিকভাবে কোচ হিসেবে মনোনীত হলেও জুলাই, ২০১৩ সালে ভারত ক্রিকেট দলের বিরুদ্ধে জিম্বাবুয়ে দলের কার্যক্রম শুরু করেন। তিনি মাত্র ১২ মাস এ দায়িত্বে ছিলেন। ২৪ জুলাই, ২০১৪ তারিখে জিম্বাবুয়ে ক্রিকেটের সিদ্ধান্তমাফিক সকল স্তরের ক্রিকেটে পরিবর্তনের অংশ দলের কোচিং কাঠামোয়ও পরিবর্তন সাধন করা হয়। এর অংশ হিসেবে তার পরিবর্তে স্টিফেন ম্যানগোঙ্গোকে প্রধান কোচের দায়িত্বভার অর্পণ করা হয়। কোচের দায়িত্বের পরিবর্তে তাকে তৃণমূল পর্যায়ে কোচিংয়ের জাতীয় পরিচালকের দায়িত্ব প্রদান করা হয়।
রহমান আহমাদি

রহমান আহমাদি (, জন্মঃ ৩০ জুলাই ১৯৮০ নওশার, ইরান) হলেন একজন ইরানী গোলরক্ষক যিনি বর্তমানে "ইরান প্রো লীগে" সেপাহান এর হয়ে খেলছেন।
সর্বশেষ হালনাগাদ করা হয়েছে ১২ জুলাই ২০১৪
ভ্যাসোপ্রেসিন

ভ্যাসোপ্রেসিন (ইংরেজি: Vasopressin), যা "অ্যান্টিডাইইউরেটিক হরমোন" বা ADH, "আর্জিনিন ভ্যাসোপ্রেসিন", "আর্জিপ্রেসিন" নামেও পরিচিত, যা অধিকাংশ স্তন্যপায়ী প্রাণির নিউরো-হাইপোফাইসিয়াল হরমোন। এর দুটি প্রধান কাজ হলো শরীরে জল ধরে রাখা এবং রক্ত বাহক (blood vessel) কে সংকোচন করা। বৃক্কের নেফ্রনের সংগ্রাহী ডাক্টে জলের পুনর্শোষণ বাড়িয়ে শরীরের জলের পরিমাণ ধরে রাখে। ভ্যাসোপ্রেসিন একটি পেপটাইড হরমোন। এটি প্রান্তিক ভাস্কুলার প্রতিরোধ বৃদ্ধির মাধ্যমে রক্তচাপ বৃদ্ধি করে।এটি রক্তে পানি,গ্লুকোজ ও ইলেক্ট্রলাইট নিয়ন্ত্রণ করে হোমিওস্ট্যাটিস করতে সাহায্য করে। এটি হাইপোথ্যালামাসএ সংশ্লেষিত হয় এবং পশ্চাৎ পিটুইটারিতে জমা হয়। এর অর্ধ জীবন ১৬-২৪ মিনিট।
খিয়াং

খেয়াং বাংলাদেশের চট্টগ্রাম পার্বত্য অঞ্চলে বসবাসকারী একটি সম্প্রদায়। বাংলাদেশের অতিক্ষুদ্রতম ক্ষুদ্র নৃ-গোষ্ঠীর অন্যতম এই খেয়াংদের জনসংখ্যা ৪,৮২৬ জন (২০২৩ সালের আদমশুমারি অনুযায়ী)। তারা রাঙামাটি পার্বত্য জেলার কাপ্তাই ও চন্দ্রঘোনার কাছাকাছি কিছু গ্রামে বসবাস করে। [কিছু খেয়াং বান্দরবান জেলায়ও বসবাস করে। এছাড়াও কিছু খেয়াং চট্টগ্রাম জেলার চন্দনাইশ থানার অন্তর্গত ধোপাছড়ি নামক গ্রামে ২০-২৫ পরিবারের মত বাস করে। বৌদ্ধ ধর্মাবলম্বীরা খেয়াং আর খ্রিষ্টান ধর্মাবলম্বীরা খিয়াং বলে পরিচিত। উভয়েই হিয়োও নামে পরিচয় দেয় নিজেদের মধ্যে। 
খেয়াং ইতিহাস বা ঘটনাপঞ্জি অনুসারে জানা যায়, যখন তাদের রাজ্য বার্মায় (বর্তমান মায়ানমারে) বার্মিজ দ্বারা তাড়িত হয়েছেন, তখন তারা রাজাসহ চট্টগ্রাম পার্বত্য অঞ্চলে প্রবেশ করে। কিন্তু পরে রাজা পুনরায় বার্মায় ফেরার সিদ্ধান্ত নিয়েছেন। কিন্তু তার ছোট রাণী গর্ভবতী হওয়ার কারণে তাকে সঙ্গ দিতে পারেননি। রাণী কিছু অনুসারি ও আত্মীয়স্বজন সহ পার্বত্য চট্টগ্রাম থেকে গেলেন। বর্তমান খেয়াং এ-রাণীরই প্রজন্ম ও অনুসারি নিয়ে গড়ে ওঠা জনসম্প্রদায়। খেয়াং জনগোষ্ঠী বৌদ্ধ ধর্মাবলম্বীর। তাদের কেউ-কেউ ব্রিটিশ আমলে খ্রিস্টধর্ম গ্রহণ করে।
'জিগ্স-মেদ-লুং-রিগ্স-র্গ্যা-ম্ত্শো

'জিগ্স-মেদ-লুং-রিগ্স-র্গ্যা-ম্ত্শো () (১৭৪৮-১৭৭৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় স্দে-খ্রি রিন-পো-ছে () উপাধিধারী বৌদ্ধ লামা ছিলেন।
'জিগ্স-মেদ-লুং-রিগ্স-র্গ্যা-ম্ত্শো ১৭৪৮ খ্রিষ্টাব্দে তিব্বতের রেব-গোং () নামক স্থানে জন্মগ্রহণ করেন। ঙ্গাগ-দ্বাং-ব্সোদ-নাম্স-র্গ্যা-ম্ত্শো () নামক পঞ্চন স্তোং-খোর এবং দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে ব্লো-ব্জাং-দোন-গ্রুব () নামক প্রথম স্দে-খ্রি রিন-পো-ছে () উপাধিধারী বৌদ্ধ লামা্র পুনর্জন্ম রূপে চিহ্নিত করেন। ছোটবেলায় তিনি দ্কোন-ম্ছোগ-র্গ্যা-ম্ত্শো () নামক এক ভিক্ষুর নিকট শিক্ষাংরহণ শুরু করেন। তেরো বছর বয়সে আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারে () বিহারে শিক্ষালাভের উদ্দেশ্যে ভর্তি হন। এই সময় রোল-পা'ই-র্দো-র্জে () নামক তৃতীয় ল্চাং-স্ক্যা হো-থোগ-থু () উপাধিধারী লামা তাকে এর্দেনি মের্গেন শ্রিরেতু খেনপো নামক মঙ্গোল উপাধি প্রদান করেন। ১৭৬৮ খ্রিষ্টাব্দে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে ভর্তি হন। অষ্টম দলাই লামা ও ষষ্ঠ পাঞ্চেন লামা তাকে জাম্পেল নমিনহান এর্দেনি উপাধি প্রদান করেন। ১৭৭৭ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধান হিসেবে অধিষ্ঠিত হন এবং এক বছর এই পদে থাকেন।
চুখ্রুংফা

রুদ্র সিংহ বা চুখ্রুংফা (;) আহোম সাম্রাজ্যের টুংখুঙীয়া ফৈদের স্বর্গদেউ ছিলেন। তার শাসনকালে আহোম সাম্রাজ্য খ্যাতি ও শক্তিতে পরিপূর্ণ হয়েছিল। রাজাসিংহাসনে বসার পূর্বে তার নাম ছিল লাই। তার পিতার নাম গদাধর সিংহ ও মাতার নাম জয়মতী। রুদ্র সিংহ মোগল সেনাকে পরাজিত করে নিজের সাম্রাজ্য বিস্তার করার জন্য তিনি অসমের ইতিহাসে বিখ্যাত ও জনপ্রিয় হয়ে আছেন। তিনি নিজ মাতৃ জয়মতীর স্মৃতিতে জয়সাগর ও জয়দৌল নির্মাণ করেন।
রুদ্র সিংহ নিরক্ষর ছিলেন যদিও তার বিচক্ষন নীতি ছিল রাজনীতিতে। তার মনোভাব ছিল অগ্রগামী। ১৭০৬ সনে তিনি কছাড়ী রাজ্য ও জয়ন্তীয়া রাজ্য নিজের অধীনে এনেছিলেন। কামরুপের পশ্চিম সীমা করতোয়া নদী পর্যন্ত সীমানা বিস্তার করার স্বপ্ন তিনি দেখেছিলেন। তিনি কামরুপের অন্যান্য রাজ্যের সহিত মিত্রতা স্থাপন করে সাম্রাজ্য বিস্তারের পরিকল্পনা নিয়েছিলেন। গুয়াহাটিতে অবস্থান করে ডিমাসা, কছাড়ী, জয়ন্তীয়া ও ডফলা সৈন্যদের একত্রিত করে বিশাল সেনাবাহিনী তৈরী করেন ও রাজ্য বিস্তারের আয়োজন করেছিলেন কিন্তু এই সময়ে তার মৃত্যু হওয়ার ফলে পরিকল্পনাটি স্থগিত থাকে যদিও পরবর্তী আহোম রাজারা রাজ্য বিস্তারের দিকে গুরুত্ব দিয়েছিলেন।
জামে মসজিদ

জামে মসজিদ (, ) (কখনও কখনও জামি মসজিদ বা বড় মসজিদ নামেও পরিচিত) একটি নির্দিষ্ট এলাকার প্রধান মসজিদ যেখানে শুক্রবার দুপুরে জুমার নামাজ অনুষ্ঠিত হয়। এছাড়া কাছাকাছি কোনো মুসল্লা বা ঈদগাহ না থাকলে এই মসজিদে ঈদের নামাজ অনুষ্ঠিত হতে পারে।
জামে মসজিদ শব্দটি আরবি শব্দ "মসজিদ জামি" () থেকে এসেছে। আর আরবি মূল "ج - م - ع" থেকে "জামি" () শব্দটি এসেছে যার অর্থ একত্রিত করা (মৌখিক রূপ: ও )। এখান থেকেই ফার্সি ভাষায় "মাসজিদ-ই জামে" () শব্দটি এসেছে। এই শব্দটি একইভাবে অক্ষরীকরণের মাধ্যমে অন্যান্য ভাষায় "জামা মসজিদ", "জামি মসজিদ", "জামেহ মসজিদ", "জামিয়া মসজিদ" বা "জোমেহ মসজিদ" হিসেবে ব্যবহৃত হয়। আরবি ভাষায় শব্দটি সাধারণত শুধু "জামি" () পর্যন্ত সরলীকৃত করা হয়।
অনারব মুসলিম জাতিসমূহে, "জামি" (একত্রিত হওয়া) শব্দটি প্রায়ই একই মূল থেকে আগত "জুমা" () শব্দটির সাথে মিলিয়ে ফেলা হয় যা শুক্রবার দুপুরের প্রার্থনা () বা শুধু শুক্রবার () বোঝায়। এর কারণ জুমার নামাজে মুসল্লিদের সমবেত হওয়া প্রয়োজনীয় এবং সাধারণত কোনো শহরের প্রধান মসজিদ বা কেন্দ্রীয় মসজিদ বা জামে মসজিদে এই নামাজ অনুষ্ঠিত হয়। তাই জামে মসজিদ কখনও কখনও শুক্রবারের মসজিদ হিসেবেও পরিচিত।
ব্সোদ-নাম্স-দ্বাং-র্গ্যাল

ব্সোদ-নাম্স-দ্বাং-র্গ্যাল () (১৭২৬-১৭৯৩) তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের () পঞ্চদশ প্রধান ছিলেন।
ব্সোদ-নাম্স-দ্বাং-র্গ্যাল ১৭২৬ খ্রিষ্টাব্দে তিব্বতের আমদো অঞ্চলে ব্ত্সান-মো-স্না () নামক স্থানে জন্মগ্রহণ করেন। তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে ব্লো-ব্জাং-দোন-গ্রুব () (১৬৭৩-১৭৪৬) নামক প্রথম স্দে-খ্রি রিন-পো-ছে () উপাধিধারী বৌদ্ধ লামার নিকট শিক্ষালাভ করেন। ঙ্গাগ-দ্বাং-নাম-ম্খা'-ব্জাং-পো () নামক পঞ্চান্নতম দ্গা'-ল্দান-খ্রি-পা তাকে ভিক্ষুর শপথ প্রদান করেন। পরবর্তীকালে তিনি গ্যুতে তন্ত্র মহাবিদ্যালয়ে ষষ্ঠ পাঞ্চেন লামার নিকট শিক্ষালাভ করেন। দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা (), ঙ্গাগ-দ্বাং-ব্যাম্স-পা () নামক প্রথম ফুর-ল্চোগ (), ব্লো-ব্জাং-ছোস-'ফেল নামক সাতচল্লিশতম দ্গা'-ল্দান-খ্রি-পা, রোল-পা'ই-র্দো-র্জে () নামক তৃতীয় ল্চাং-স্ক্যা হো-থোগ-থু () প্রভৃতি বিখ্যাত লামারা তাঁঁর উল্লেখযোগ্য শিক্ষক ছিলেন। ১৭৪৩ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের পঞ্চদশ প্রধানের দায়িত্ব লাভ করেন এবং পাঁচ বছর এই পদে থাকেন। এই সময় তিনি তর্কবিদ্যার ওপর র্বা-ব্স্দুস-গ্র্বা () নামক একটি গ্রন্থ রচনা করেন।
ব্লো-ব্জাং-লুং-রিগ্স-ন্যি-মা

ব্লো-ব্জাং-লুং-রিগ্স-ন্যি-মা () (১৮৬২-১৮৭৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ স্দে-খ্রি রিন-পো-ছে () উপাধিধারী বৌদ্ধ লামা ছিলেন।
ব্লো-ব্জাং-লুং-রিগ্স-ন্যি-মা ১৮৬২ খ্রিষ্টাব্দে তিব্বতের আ-'খোর-ব্রাগ-দ্কার-গ্নাস-ছেন () নামক স্থানে জন্মগ্রহণ করেন। তার পিতার নাম ছিল নাম-ম্খা'-দোন-গ্রুব () এবং মাতার নাম ছিল ম্খা'-'গ্রো ()। ১৮৬৬ খ্রিষ্টাব্দে স্কাল-ব্জাং-থুব-ব্স্তান-দ্বাং-ফ্যুগ () নামক চতুর্থ 'জাম-দ্ব্যাংস-ব্ঝাদ-পা () নামক বৌদ্ধ লামা তাকে 'জাম-দ্ব্যাংস-থুব-ব্স্তান-ন্যি-মা () নামক তৃতীয় স্দে-খ্রি রিন-পো-ছে () উপাধিধারী লামার পুনর্জন্ম রূপে চিহ্নিত করেন। সাত বছর বয়স হলে শেস-রাব-র্গ্যা-ম্ত্শো () নামক বৌদ্ধ লামা তাকে শিক্ষার্থীর শপথ প্রদান করেন। ১৮৭৪ খ্রিষ্টাব্দে মাত্র বারো বছর বয়সে তার মৃত্যু হয়।
'জিগ্স-মেদ-থুব-ব্স্তান-ন্যি-মা

'জিগ্স-মেদ-থুব-ব্স্তান-ন্যি-মা () (১৮৭৪-১৮৯৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম স্দে-খ্রি রিন-পো-ছে () উপাধিধারী বৌদ্ধ লামা ছিলেন।
ব্লো-ব্জাং-লুং-রিগ্স-ন্যি-মা ১৮৭৪ খ্রিষ্টাব্দে তিব্বতের আ-'খোর-ব্রাগ-দ্কার-গ্নাস-ছেন () নামক স্থানে জন্মগ্রহণ করেন। তার পিতার নাম ছিল নাম-ম্খা'-দোন-গ্রুব () এবং মাতার নাম ছিল ম্খা'-'গ্রো ()। তার জ্যৈষ্ঠ ভ্রাতা ব্লো-ব্জাং-লুং-রিগ্স-ন্যি-মা () নামক তৃতীয় স্দে-খ্রি রিন-পো-ছে () উপাধিধারী লামা ১৮৭৪ খ্রিষ্টাব্দে মৃত্যুবরণ করার পর তার জন্ম হয়। স্কাল-ব্জাং-থুব-ব্স্তান-দ্বাং-ফ্যুগ () নামক চতুর্থ 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে তার জ্যৈষ্ঠ ভ্রাতা ব্লো-ব্জাং-লুং-রিগ্স-ন্যি-মার পুনর্জন্ম রূপে চিহ্নিত করেন। তিনি ঙ্গাগ-দ্বাং-থুব-ব্স্তান-র্গ্যা-ম্ত্শো () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধানের নিকট শিক্ষালাভ করেন। ১৮৯৮ খ্রিষ্টাব্দে মাত্র পঁচিশ বছর বয়সে তার মৃত্যু হয়।
কাজল বন্দ্যোপাধ্যায়

কাজল বন্দ্যোপাধ্যায় বাংলাদেশের একজন কবি, প্রবন্ধকার, ও অনুবাদক। তিনি ঢাকা বিশ্ববিদ্যালয়ের ইংরেজি বিভাগে অধ্যাপক ছিলেন এবং একই বিভাগের প্রধান হিসেবে নিয়োজিত ছিলেন। জুলাই, ২০১৫-তে তিনি ঢাকা বিশ্ববিদ্যালয়ের উচ্চতর মানববিদ্যা গবেষণা কেন্দ্রের পরিচালক হিসেবে দায়িত্ব গ্রহণ করেন। তিনি জাতীয় কবিতা পরিষদ পুরস্কার ২০২৪ পেয়েছেন।
কাজল বন্দ্যোপাধ্যায় তৎকালীন যশোর বোর্ডের অধীনে বরিশাল জেলার গাড়ুরিয়া উচ্চ বিদ্যালয় থেকে ১৯৬৮ সালে প্রথম শ্রেণিতে প্রথম স্থান লাভ করে এস.এস.সি. পাস করেন। এরপর ১৯৭০ সালে যশোর বোর্ডের অধীনে বরিশালের ব্রজমোহন কলেজ থেকে প্রথম শ্রেণি লাভ করে এইচ.এস.সি. পাস করেন। পরবর্তীতে ঢাকা বিশ্ববিদ্যালয় থেকে ইংরেজিতে থেকে স্নাতক (১৯৭৩) ও স্নাতকোত্তর (১৯৭৪) ডিগ্রী নিয়ে ভারতের যাদবপুর বিশ্ববিদ্যালয় থেকে ১৯৯৬ সালে পি.এইচ.ডি. ডিগ্রী অর্জন করেন। তার পিএইচডি গবেষণার বিষয় ছিল নাইজেরিয়ার সাহিত্যে নোবেল পুরস্কারজয়ী নাট্যকার ওলে সোয়িংকা।
১৯৮০ সাল থেকে ১৯৮১ সালের ডিসেম্বর মাস পর্যন্ত তিনি সরকারি কলেজের প্রভাষক হিসেবে পরবর্তীকালে ১৯৯৮ সালের অক্টোবর মাস পর্যন্ত সহকারী শিক্ষক হিসেবে কর্মরত ছিলেন। ১৯৯৮ সালের আগস্ট মাসে তিনি ঢাকা বিশ্ববিদ্যালয়ের ইংরেজি বিভাগের শিক্ষক হিসেবে যোগ দেন।
তিনি ১৯৭৭ সালের জানুয়ারি মাস থেকে ১৯৭৮ সালের এপ্রিল মাস পর্যন্ত বাংলাদেশের প্রখ্যাত প্রকাশনা সংস্থা মুক্তধারার সাহিত্য ও পাঠ্যবইয়ের সম্পাদক ছিলেন। পরবর্তীতে জানুয়ারি ১৯৮৫ থেকে আগস্ট ১৯৮৮ সাল পর্যন্ত বাংলাদেশের সাহিত্যিক জার্নাল "গণসাহিত্য"র সম্পাদনা পর্ষদে কাজ করেন। ২০০০ সালে গাজীপুরের বাংলাদেশ উন্মুক্ত বিশ্ববিদ্যালয়ের হয়ে "Education: English Language" ও "Introduction to Literature"-এ দুটি প্রকাশনা সম্পাদনা করেন।
একজন মার্ক্সবাদী কবি হিসেবে তিনি নিপীড়িত জনগণের, বিশেষ করে তাদের সমস্যা, সামাজিক দ্বন্দ্ব, ষড়যন্ত্র এবং অভ্যন্তরীণ জটিল সমস্যাকে কাব্যিক দৃষ্টিভঙ্গির সাহায্যে তুলে ধরেছেন।
বাংলাদেশ হিন্দু বৌদ্ধ খ্রিস্টান ঐক্য পরিষদের একজন প্রেসিডিয়াম সদস্য হওয়া ছাড়াও তিনি বাংলাদেশের নানাবিধ সাম্প্রদায়িক সহিংসতার বিরুদ্ধে প্রতিবাদমুখী এক কণ্ঠস্বর। তিনি দেশের বিভিন্ন সময়ের রাজনৈতিক সংকটের বিরুদ্ধেও কথা বলেছেন। তিনি ধর্মনিরপেক্ষতা এবং অসাম্প্রদায়িকতাকে সমর্থন করেন। বাংলাদেশের সংখ্যালঘু সম্প্রদায়ের উপর আক্রমণের প্রতিবাদে তিনি ২০১৩ সালে স্বেচ্ছা-কারাবরণ করতে চেয়েছিলেন।
ঢাকা বিশ্ববিদ্যালয়ের কেন্দ্রীয় গ্রন্থাগার চত্বরে ২০২৪ সালের ২রা ফেব্রুয়ারি ৩৬তম জাতীয় কবিতা উৎসবের সমাপনী দিনে কবিতা পরিষদের সাধারণ সম্পাদক কবি তারিক সুজাত ২০২৪-সালের পুরস্কারপ্রাপক হিসেবে কাজলের নাম ঘোষণা করা হয়। কোভিড-১৯ এর বৈশ্বিক মহামারীর জন্য আগের দুই বছর পুরস্কার দেয়া হয়নি, তাই একইসাথে ২০২২ ও ২০২৩ সালের পুরস্কারের জন্য মনোনীত করা হয় যথাক্রমে কবি রুবি রহমান ও কবি অসীম সাহাকে।
স্কাল-ব্জাং-ম্খ্যেন-রাব-র্গ্যা-ম্ত্শো

স্কাল-ব্জাং-ম্খ্যেন-রাব-র্গ্যা-ম্ত্শো () (১৮৯৮-১৯৩৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ স্দে-খ্রি রিন-পো-ছে () উপাধিধারী বৌদ্ধ লামা ছিলেন।
স্কাল-ব্জাং-ম্খ্যেন-রাব-র্গ্যা-ম্ত্শো ১৮৯৮ খ্রিষ্টাব্দে তিব্বতের রেব-গোং () নামক স্থানে জন্মগ্রহণ করেন। তার পিতার নাম ছিল ত্শে-ব্র্তান () এবং মাতার নাম ছিল য়ি-দাম-স্ক্যিদ ()। ছয় বছর বয়সে স্কাল-ব্জাং-থুব-ব্স্তান-দ্বাং-ফ্যুগ () নামক চতুর্থ 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে 'জিগ্স-মেদ-থুব-ব্স্তান-ন্যি-মা () নামক পঞ্চম স্দে-খ্রি রিন-পো-ছে () উপাধিধারী লামার পুনর্জন্ম রূপে চিহ্নিত করেন। এগারো বছর বয়সে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের থোস-ব্সাম-গ্লিং () মহাবিদ্যালয়ে শিক্ষালাভ করেন। এই সময় তার উল্লেখযোগ্য শিক্ষক ছিলেন 'জাম-দ্ব্যাংস-ব্স্তান-পা'ই-ন্যি-মা () নামক পঞ্চম গুং-থাং লামা। উনিশ বছর বয়সে তিনি শিস-ত্শাং () বৌদ্ধবিহারের আটত্রিশতম প্রধানের দায়িত্ব গ্রিহণ করেন। ১৯৩৪ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধানের দায়িত্ব লাভ করেন। ১৯৩৬ খ্রিষ্টাব্দে নবম পাঞ্চেন লামা তাকে ভিক্ষুর শপথ প্রদান করেন।
'জাম-দ্ব্যাংস-ব্স্তান-পা'ই-র্গ্যাল-ম্ত্শান

'জাম-দ্ব্যাংস-ব্স্তান-পা'ই-র্গ্যাল-ম্ত্শান () (১৯৩৯-১৯৪৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম স্দে-খ্রি রিন-পো-ছে () উপাধিধারী বৌদ্ধ লামা ছিলেন।
'জাম-দ্ব্যাংস-ব্স্তান-পা'ই-র্গ্যাল-ম্ত্শান ১৯৩৯ খ্রিষ্টাব্দে তিব্বতের আমদো অঞ্চলে দ্পাল-র্গুর-'বুম-খাং () নামক স্থানে জন্মগ্রহণ করেন। তার পিতার নাম ছিল ল্হা-মো-দোন-গ্রুব () এবং মাতার নাম ছিল র্তা-ম্গ্রিন-স্ক্যিদ ()। ব্লো-ব্জাং-'জাম-দ্ব্যাংস-য়ে-শেস-ব্স্তান-পা'ই-র্গ্যাল-ম্ত্শান () নামক পঞ্চম 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে স্কাল-ব্জাং-ম্খ্যেন-রাব-র্গ্যা-ম্ত্শো () নামক ষষ্ঠ স্দে-খ্রি রিন-পো-ছে () উপাধিধারী লামার পুনর্জন্ম রূপে চিহ্নিত করেন। স্কাল-ব্জাং-দ্কোন-ম্ছোগ-র্গ্যা-মতশো () নামক বৌদ্ধ লামা তাকে ভিক্ষুর শপথ প্রদান করেন। ১৯৪৪ খ্রিষ্টাব্দে মাত্র পাঁচ বছর বয়সে তিনি মৃত্যুবরণ করেন।
পেট্রোরাসায়নিক

পেট্রোরাসায়নিক বা পেট্রোকেমিক্যাল হচ্ছে পেট্রোলিয়াম থেকে উৎপন্ন রাসায়নিক পদার্থ। অবশ্য কিছু কিছু পেট্রোরাসায়নিক পদার্থ পেট্রোলিয়ামের পাশাপাশি জীবাশ্ম জ্বালানী যেমন কয়লা , প্রাকৃতিক গ্যাস এবং নবায়ন যোগ্য উৎস যেমন শস্যদানা ও আখ থেকেও পাওয়া যায়।
পেট্রোরাসায়নিকের পূর্ব পদ পেট্রো হচ্ছে পেট্রোলিয়ামের সংক্ষিপ্ত রূপ। প্রাচীন গ্রিক ভাষায় পেট্রো অর্থ রক বা পাথর এবং অলিয়াম অর্থ তেল বা অয়েল। শব্দগতভাবে পেট্রোরসায়নের ইংরেজি হওয়া উচিত "'অলিওকেমিক্যাল"'। কিন্তু উদ্ভিদ এবং প্রানীজ চর্বি থেকে উৎপন্ন রাসায়নিক সমূহকে অলিওকেমিক্যাল বলা হয়।
পেট্রোরসায়নের প্রধান দুটি শ্রেণী হচ্ছে অলেফিনস (ইথিলিন ও প্রোপিলিন) এবং অ্যারোমেটিকস (বেনজিন, টলুইন ও জাইলিন সমানু)। তেল শোধনাগারে পেট্রোলিয়ামের "'ফ্লুইড ক্যাটালাইটিক ক্রাকিং"' এর দ্বারা অলেফিন এবং এরোমেটিক পদার্থগুলো তৈরী হয়। রাসায়নিক কারখানাগুলোতে তরল প্রাকৃতিক গ্যাস যেমন ইথেনও প্রোপেনের বাষ্পীয় ভাঙন দ্বারা অলেফিনস তৈরী করা হয়। ন্যাপথার ক্যাটালাইটিক পুনর্বিন্যাস দ্বারা এরোমেটিকস উৎপন্ন হয়। দ্রাবক, ডিটারজেন্টস, আঠা প্রভৃতি নির্মাণের একক হিসেবে এরোমেটিকগুলো কাজ করে। পলিমার এবং অলিগোমারের ভিত্তিমূল হচ্ছে অলিফিন। প্লাস্টিক, রেজিন, ফাইবার, লুব্রিক্যান্টস,জেল, ইলাস্টোমার ইত্যাদি তৈরীতে পলিমার ব্যবহৃত হয়।
রাসায়নিক গঠনের উপর ভিত্তি করে প্রাথমিক পেট্রোরাসায়নিকসমূহকে তিন ভাগে ভাগ করা হয়:
পেট্রোরাসায়নিক উৎপাদনে ব্যবহৃত হাইড্রোবার্বন উৎসসমূহ:
পেট্রোরাসায়নিক তৈরীতে মিথেন এবং BTX সরাসরি কাঁচামাল হিসেবে ব্যবহার করা হয়।
২০০৭ সালে বাষ্পীয় ভাঙন পদ্ধতিতে প্রায় ১১৫মেগাটন ইথিলিন এবং ৭০ মেগাটন প্রোপিলিন উৎপাদন করা হয়। বৃহৎ স্টিম ক্রাকারের ইথিলিন উৎপাদন ক্ষমতা প্রতি বছরে ১-১.৫মেগাটন।
পেট্রোরাসায়নিকের তালিকা সুবিশাল। নিচে বাণিজ্যিকভাবে গুরুত্বপূর্ণ পেট্রোরাসায়নিক এবং তাদের জাতকসমূহের একটি তালিকা:
আবদুল কাদির আল-হুসাইনি

আবদুল কাদির আল-হুসাইনি () (১৯০৭ – ৮ এপ্রিল ১৯৪৮) ছিলেন একজন ফিলিস্তিনি আরব জাতীয়তাবাদী ও যোদ্ধা। ১৯৩৩ সালে তিনি গোপন সামরিক সংগঠন মুনাসামাত আল-জিহাদ আল-মুকাদ্দাস গঠন করেন। তিনি ও হাসান সালামা ১৯৩৬-৩৯ এর আরব বিদ্রোহ ও ফিলিস্তিন যুদ্ধের সময় জাইশ আল-জিহাদ আল-মুকাদ্দাস নামক বাহিনী পরিচালনার দায়িত্ব পালন করেন।
হুসাইনি জেরুজালেমের প্রভাবশালী আল-হুসাইনি পরিবারে জন্মগ্রহণ করেন। তার পিতার নাম মুসা আল-হুসাইনি ও চাচার নাম মুহাম্মদ আমিন আল-হুসাইনি। তিনি কায়রোর আমেরিকান বিশ্ববিদ্যালয় থেকে রসায়নে স্নাতক হন এবং মুসলিমদের একটি কংগ্রেস গঠন করেন।
প্রথমে তিনি ব্রিটিশ মেন্ডেটের বসতি বিভাগে কাজে যোগ দেন। কিন্তু পরে ১৯৩৬-৩৯ সালের ফিলিস্তিনে বিদ্রোহের সময় তিনি হেবরনে চলে আসেন এবং ব্রিটিশদের বিরুদ্ধে সংগ্রামে নেতৃত্ব দেন। প্যালেস্টাইন আরব পার্টির সদস্য হিসেবে এর সেক্রেটারি-জেনারেল হিসেবে দায়িত্ব পালন করেন ও দলের পত্রিকা "আল-লিওয়া" এর প্রধান সম্পাদক হন। সে সাথে "আল-জামিয়া আল-ইসলামিয়া" সহ অন্যান্য পত্রিকাতেও তিনি যুক্ত ছিলেন।
আবদুল কাদির ১৯৩৪ সালে বিয়ে করে। তিনি "আরব স্টাডিস সোসাইটি" এর প্রতিষ্ঠাতা, ফাতাহ এর সদস্য ও ফিলিস্তিনি কর্তৃপক্ষের জেরুজালেম বিষয়ক মন্ত্রী ফয়সাল আল-হুসাইনির পিতা।
১৯৩৮ সালে হুসাইনিকে বহিষ্কার করা হয়। ১৯৩৯ সালে তিনি ইরাক চলে যান এবং রশিদ আলি আল-কাইলানির অভ্যুত্থানে অংশ নেন। ১৯৪৬ সালে তিনি মিশর চলে যান। ১৯৪৮ সালের জানুয়ারি জাইশ আল-জিহাদ আল-মুকাদ্দাস পরিচালনার জন্য গোপনে ফিলিস্তিন আসেন। ১৯৪৮ সালের ৮ এপ্রিল কাসতাল পাহাড় পরিদর্শনের সময় তাকে হত্যা করা হয়। তার বাহিনী পরে হাগানার কাছ থেকে কাসতাল দখল করে নেয়। ইতিপূর্বে হাগানা এটি দখল করেছিল। হাগানার পালমাচ সেনারা ৮-৯ এপ্রিল রাতে গ্রামটি পুনরায় দখল করে নেয়। অধিকাংশ বাড়ি উড়িয়ে দেয়া হয় এবং পাহাড়টি একটি কমান্ড পোস্ট হিসেবে ব্যবহার করা শুরু হয়। হুসাইনির মৃত্যুর ফলে তার সেনাদের মনোবলে ভাঙন ধরেছিল।
গ্রান্ট ফ্লাওয়ার

গ্রান্ট উইলিয়াম ফ্লাওয়ার (; জন্ম: ২০ ডিসেম্বর, ১৯৭০) রোডেশিয়ার সলিসবারিতে জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে জাতীয় ক্রিকেট দলের খেলোয়াড় থাকাকালীন তাকে জিম্বাবুয়ের ক্রিকেটের ইতিহাসে সেরা ক্রিকেটার হিসেবে গণ্য করা হয়। তিনি তার চমকপ্রদ ব্যাটিং ক্রীড়াশৈলী প্রদর্শনসহ বামহাতে স্পিন বোলিংয়ে দক্ষ ছিলেন। শারীরিক সক্ষমতা বজায় রাখতে জিমে কয়েকঘণ্টা ব্যয় করতেন।
খেলোয়াড়ী জীবনের অধিকাংশ সময়ই সহোদর বড় ভাই অ্যান্ডি ফ্লাওয়ারের সাথে একত্রে ক্রিকেট খেলেছেন। অ্যান্ডি ফ্লাওয়ারের সাথে যৌথভাবে "ফ্লাওয়ার পাওয়ার" ডাকনামে খ্যাত গ্রান্ট ফ্লাওয়ার গালি অঞ্চলে ফিল্ডিং করে প্রতিভাবান ফিল্ডারের মর্যাদা পেয়েছেন। তারা উভয়েই এক দশককাল জিম্বাবুয়ের প্রধান ব্যাটিং মেরুদণ্ডে অবস্থান করেছেন। এছাড়াও উদ্বোধনী ব্যাটসম্যান হিসেবে তিনি দলের সফলতার প্রধান কেন্দ্রবিন্দুতে অবস্থান করেছেন।
বড় ভাই অ্যান্ডি’র সাথে নর্থ পার্ক স্কুল এবং ওরিয়েল বয়েজ হাইস্কুলে অধ্যয়ন করেন। তারা তাদের বয়সী গ্রুপে সেরা খেলোয়াড় হিসেবে গণ্য হতেন। অল-রাউন্ডার হবার জন্যে তিনি সিম বোলিং করতেন। ঐ সময়ে তার বোলিং নৈপুণ্য ব্যাটিংয়ের চেয়ে ভালো ছিল। কিন্তু হারারের সেন্ট জর্জেস কলেজে স্পিন বোলিংয়ের দিকে চলে যান গ্রান্ট ফ্লাওয়ার। ১৯৯০-৯১ মৌসুমের গ্রীষ্মে জিম্বাবুয়ে ক্রিকেট ইউনিয়ন কর্তৃক মনোনীত হবার ফলে পেশাদার ক্রিকেটের দিকে ধাবিত হন তিনি। প্রথম-শ্রেণীর ক্রিকেটে ইংল্যান্ড এ দলের বিপক্ষে গ্রান্টের অভিষেক ঘটে। দ্বিতীয় খেলায় ইনিংস উদ্বোধন করতে এসে অর্ধ-শতক করেন ও বড় ভাই অ্যান্ডি’র সাথে অনেকগুলো শতরানের জুটির একটি করেন তিনি।
১৯৯০ সালে ঠিক ১৯ বছর বয়সে আইসিসি প্রতিযোগিতায় বিজয়ী দলের সদস্য হিসেবে ছিলেন তিনি। এরফলে জিম্বাবুয়ে দল বিশ্বকাপ ক্রিকেটে খেলার যোগ্যতা লাভ করে। জিম্বাবুয়ে প্রতিযোগিতায় জয়ের লক্ষ্য নিয়েই অগ্রসর হতে থাকে। শুরুর দিকের খেলাগুলোতে গ্রান্ট ফ্লাওয়ার প্রচুর রান করতে থাকেন। যদি তারা প্রতিযোগিতায় জয়ী না হতো তাহলে তাদের টেস্ট ক্রিকেটের ন্যায় বৃহৎ আসরে অংশগ্রহণের সুযোগ ঘটতো না। প্রতিযোগিতায় ভাল খেলা স্বত্ত্বেও তাকে ১৯৯২ সালের ক্রিকেট বিশ্বকাপে খেলার সুযোগ দেয়া হয়নি। ১৯৯৩ সালে ইংল্যান্ডে চলে যান এবং ম্যানচেস্টারের উইডনেস ক্রিকেট ক্লাব ও ডিস্ট্রিক্ট ক্রিকেট অ্যাসোসিয়েশনে খেলেন।
শক্তিশালী পাকিস্তান দলের বিপক্ষে জিম্বাবুয়ের চমকপ্রদ টেস্ট বিজয়ে তিনি নেতৃত্ব দিয়েছিলেন। সমগ্র খেলোয়াড়ী জীবনে পাকিস্তান দলের বিপক্ষে বেশ সফলকাম ছিলেন। ৪০-এরও অধিক গড়ে পাকিস্তানের বিরুদ্ধে একটি অপরাজিত ডাবল সেঞ্চুরিসহ ৩টি সেঞ্চুরি করেছেন।
২০০৪ সালে আন্তর্জাতিক ক্রিকেট অঙ্গন থেকে অবসরের ঘোষণা দেন গ্রান্ট ফ্লাওয়ার। জিম্বাবুয়ে ক্রিকেট ইউনিয়নের সাথে বিদ্রোহী খেলোয়াড়দের অসহযোগিতায় তাকে এ সিদ্ধান্ত নিতে হয়েছে। ফলে অ্যান্ডি ফ্লাওয়ারকে সাথে নিয়ে কোলপ্যাক খেলোয়াড় হিসেবে এসেক্সের সাথে চুক্তিবদ্ধ হন। প্রথম মৌসুম শেষে ২০০৫ সালের লিস্ট এ ক্রিকেটে ব্যাটিং গড়ে তিনি শীর্ষস্থানে এবং উইকেট লাভে তৃতীয় স্থানে ছিলেন। এসেক্সের পক্ষে পরের মৌসুমও চমৎকার খেলেন যা কাউন্টি ক্রিকেটে তার শেষ মৌসুমে পরিণত হয়। দক্ষিণ আফ্রিকা সফরের জন্য আকস্মিকভাবে জিম্বাবুয়ে দলে তাকে ডাকা হয়। ২০১০ সালের অক্টোবর মাসে দক্ষিণ আফ্রিকার বিপক্ষে অনুষ্ঠিত তিন ম্যাচে একদিনের আন্তর্জাতিকের প্রথমটিতে সর্বশেষ অংশগ্রহণ করেন গ্রান্ট ফ্লাওয়ার। ২০১১ সালের ক্রিকেট বিশ্বকাপে সফলভাবে জাতীয় দলের ব্যাটিং কোচের দায়িত্ব পালন করেন।
ফজরের নামাজ

ফজরের নামায ( "সালাতুল ফাজ্‌র") মুসলিমদের অবশ্য পালনীয় দৈনন্দিন পাঁচ ওয়াক্ত্ নামাযের অন্যতম, প্রথম নামাজ। 
ফজরের সালাতের কথা সূরা নূরের ৫৮ নং আয়াতে উল্লেখ করা হয়েছে।.
ফজরের নামাজ দুই রাকাত সুন্নত ও দুই রাকাত ফরজ নামাজ নিয়ে গঠিত। ফরজ অংশ ইমামের নেতৃত্বে জামাতের সাথে আদায় করা হয়। সুবহে সাদিক থেকে সূর্যোদয়ের আগ পর্যন্ত ফজরের নামাজের সময়। ফজরের দুই রাকাত সুন্নত নামাজের পর ফরজ নামাজ পরতে হয়। ফজরের সময় শুরু হওয়া থেকে ইসলামের অন্যতম একটি স্তম্ভ রোজার সময়ও শুরু হয়।
রূপম ইসলাম

রূপম ইসলাম (জন্ম: ২৫ জানুয়ারি, ১৯৭৪) হলয় বাঙালি গায়ক, সুরকার, গীতিকার ও লেখক। তিনি বিখ্যাত বাংলা রক্‌ ব্যান্ড ফসিলস্‌-এর প্রধান কন্ঠ শিল্পী। তিনি মূলত তাঁর সোলো অ্যালবাম এবং ফসিল্‌স-এর অ্যালবাম দ্বারা বিপুল খ্যাতি লাভ করেছেন। এছাড়াও তিনি বহু বাংলা ছবি-তে নেপথ্য সঙ্গীতশিল্পী, সঙ্গীত পরিচালক এবং গীতিকার হিসেবে কাজ করেছেন। দুটো হিন্দি ছবি এবং একটি তেলুগু ছবিতে তিনি গান গেয়েছেন। বিভিন্ন বাংলা ধারাবাহিক, ওয়েব সিরিজ এবং বিজ্ঞাপনের জন্যেও তাঁকে গান গাইতে শোনা গেছে। ২০১০ সালে বাংলা ছবি মহানগর@কলকাতা-তে নেপথ্য গায়ক হিসেবে তিনি জাতীয় পুরস্কার লাভ করেছেন।
১৯৭৪ সালের ২৫ জানুয়ারি, নুরুল ইসলাম এবং ছন্দিতা ইসলামের একমাত্র সন্তান রূপমের জন্ম। তিনি তাঁর বাবা-মা পরিচালিত ঝংকার শিল্পী গোষ্ঠির অনুষ্ঠানে প্রথমবার মঞ্চে সঙ্গীত পরিবেশন করেন; তখন তাঁর বয়স মাত্র চার। মাত্র ছয়-সাত বছর বয়সে অন্নদাশঙ্কর রায়-এর একটি ছড়ায় প্রথমবার সুর সংযোজনা করেন, এবং সে গান বিভিন্ন সঙ্গীতানুষ্ঠানে গাইতে শুরু করেন। এমনকি আট বছর বয়স থেকে আকাশবাণী এবং দূরদর্শন-এও নিয়মিত অনুষ্ঠান করতে থাকেন।
কলকাতার আশুতোষ কলেজ থেকে ইংরেজিতে স্নাতক করেন রূপম ইসলাম। পরবর্তীতে কলকাতা বিশ্ববিদ্যালয়-এর অধীনে বিএড শেষ করে টাকি বয়েজ স্কুলে শিক্ষকতা শুরু করেন।
শিক্ষকতার পাশাপাশি সঙ্গীতচর্চা চলতে থাকে রূপমের। ফসিল্‌স ব্যান্ড তৈরি হবার আগেও বিভিন্ন ব্যান্ডের সঙ্গে যুক্ত থেকেছেন তিনি। যেমন 'রিদিম', 'রিদমিক', 'হরিদাসের ডানা' এবং 'দূরের গাংচিল। দুর্ভাগ্যবশত, সে ব্যান্ডগুলি চিরস্থায়ী হতে পারেনি।
১৯৯৮ সালে রূপমের প্রথম একক অ্যালবাম 'তোর ভরসাতে' এইচএমভি থেকে প্রকাশিত হয়, তবে তা বাণিজ্যিকভাবে অসফল থেকে যায়। পরবর্তীতে ২০০৩ সালে সে অ্যালবামটি 'নীল রং ছিল ভীষণ প্রিয়' নামে পুনঃপ্রকাশিত হয় এবং ব্যাপক জনপ্রিয়তা লাভ করে।
১৯৯৮ সালে ফসিল্‌স-এর আত্মপ্রকাশ ঘটে। ২০০২ সালে তাঁদের প্রথম অ্যালবাম 'ফসিল্‌স' আশা অডিও থেকে প্রকাশিত হয়।
২০০৩ সালে রূপমের সাক্ষাত হয় রূপসা দাসগুপ্তের সাথে। রূপসা তখন ফসিল্‌স সহ চারটে ব্যান্ডকে নিয়ে একটি বিখ্যাত ব্র্যান্ডের জন্য অনুষ্ঠানের ব্যবস্থাপনায় কর্মরত ছিলেন। সেই সূত্রেই তাঁদের আলাপ হয়। পরবর্তীতে তাঁদের মধ্যে ঘনিষ্ঠ বন্ধুত্ব তৈরী হয়, এবং বন্ধুত্ব থেকেই প্রেমের সূত্রপাত। ২০০৭ সালের ২১ অক্টোবর তাঁদের বিবাহ হয়, এবং তার প্রায় তিন বছর পর, অর্থাৎ ২০১০ সালের ১২ সেপ্টেম্বর তাঁদের সন্তান রূপ আরোহণ প্রমিথিউসের জন্ম হয়।
যোহরের নামাজ

যোহরের নামাজ (; "সালাতুয যোহ্‌র") মুসলিমদের অবশ্য পালনীয় দৈনিক পাঁচ ওয়াক্ত নামাজের অন্যতম। নামাজ ইসলামের পাঁচটি স্তম্ভের অন্যতম। দৈনিক নামাযগুলোর মধ্যে এটি দ্বিতীয়। এটি দুপুরের সময় আদায় করা হয়।
যোহরের নামায চার রাকাত সুন্নাত, চার রাকাআত ফরজ ও এরপর দুই রাকাআত সুন্নাত নিয়ে গঠিত। কেউ কেউ পরে দুই রাকআত নফল নামাযও আদায় করে। ফরজ অংশ ইমামের নেতৃত্বে জামাআতের সাথে আদায় করা হয়। তবে ব্যক্তি মুসাফির অবস্থায় থাকলে চার রাকাআত ফরজকে সংক্ষিপ্ত করে দুই রাকাআত করতে পারে ও সুন্নাত আদায় নাও করতে পারে। সাধারণতও যদি সুন্নাত না আদায় করা হয়, কোনও গুনাহ নাই, তবে অনেকগুলা সাওয়াব হারানো হচ্ছে। শুক্রবার যোহরের পরিবর্তে জুমাব় নামাজ আদায় করা হয়। জুমা ও যোহরের সময় শুরু ও শেষ হওয়ার নিয়ম একই।
পশ্চিমবঙ্গ জাতীয় আইনবিজ্ঞান বিশ্ববিদ্যালয়

পশ্চিমবঙ্গ জাতীয় আইনবিজ্ঞান বিশ্ববিদ্যালয় (ইংরেজি: West Bengal National University of Juridical Sciences, "ওয়েস্ট বেঙ্গল ন্যাশানাল ইউনিভার্সিটি অফ জুরিডিক্যাল সায়েন্সেস"; সংক্ষেপে "ডব্লিউবিএনইউজেএস" বা "এনইউজেএস") কলকাতার একটি আইনবিজ্ঞান বিশ্ববিদ্যালয়। এটি কলকাতার উপনগরী বিধাননগরে অবস্থিত। এই বিশ্ববিদ্যালয়ে স্নাতক ও স্নাতকোত্তর স্তরে আইনবিজ্ঞানের পাঠ দেওয়া হয়। এই বিশ্ববিদ্যালয়টি অগ্রণী জাতীয় আইন শিক্ষাপ্রতিষ্ঠানগুলির অন্যতম। এখানে ভারতের বার কাউন্সিল প্রস্তাবিত ও প্রযুক্ত পাঁচ বছরের আইন ডিগ্রি মডেলে শিক্ষাদান করা হয়।
১৯৯৯ সালে ভারতের বার কাউন্সিল পশ্চিমবঙ্গ সরকারের সহযোগিতায় এই বিশ্ববিদ্যালয় প্রতিষ্ঠা করেন। লোকসভার প্রাক্তন অধ্যক্ষ সোমনাথ চট্টোপাধ্যায় এই বিশ্ববিদ্যালয়কে পশ্চিমবঙ্গের প্রাক্তন মুখ্যমন্ত্রী জ্যোতি বসুর "মস্তিষ্কপ্রসূত" বলে বর্ণনা করেছিলেন। উল্লেখ্য, জ্যোতি বসু স্বয়ং ছিলেন একজন মিডল টেম্পল ইন'স ব্যারিস্টার।
উচ্চমানের শিক্ষাপ্রতিষ্ঠান হিসেবে জাতীয় আইনবিজ্ঞান বিশ্ববিদ্যালয় বর্তমানে বিশেষ খ্যাতি অর্জন করেছে। "লেক্সিসনেক্সিস হ্যালবেরি ল মান্থলি" হায়দরাবাদের ন্যাশানাল অ্যাকাডেমি অফ লিগাল স্টাডিক অ্যান্ড রিসার্চ ইউনিভার্সিটি এবং বেঙ্গালুরুর ন্যাশানাল ল স্কুল অফ ইন্ডিয়া ইউনিভার্সিটির সঙ্গে এই বিশ্ববিদ্যালয়কে "টায়ার ওয়ান" আইন শিক্ষাপ্রতিষ্ঠানের স্বীকৃতি দিয়েছে। ২০০৯ সালে "আউটলুক" পত্রিকা এই বিশ্ববিদ্যালয়কে ভারতের দ্বিতীয় সর্বশ্রেষ্ঠ আইন শিক্ষাপ্রতিষ্ঠান বলে উল্লেখ করে। এর আগে ২০০৮ সালে "ওয়াল স্ট্রিট জার্নাল" ও "মিন্ট" ভারতের তৃতীয় সর্বশ্রেষ্ঠ আইন শিক্ষাপ্রতিষ্ঠান বলে উল্লেখ করেছিল। জনপ্রিয় গণমাধ্যমগুলি এই বিশ্ববিদ্যালয়কে "শ্রেষ্ঠ তিন জাতীয় আইন বিশ্ববিদ্যালয়ের অন্যতম" ("দ্য হিন্দু"), "দেশে আইন শিক্ষার ক্ষেত্রে সর্বাপেক্ষা সম্মানজনক প্রতিষ্ঠানগুলির অন্যতম" ("দ্য টেলিগ্রাফ"), এবং এই বিশ্ববিদ্যালয়ের ছাত্রছাত্রীদের কৃতিত্ব "তিন বছরের মধ্যে কলকাতাকে বিশ্বমানচিত্রে স্থান করে দেবে" ("দ্য টাইমস অফ ইন্ডিয়া") বলে বর্ণনা করে থাকে।
১৯৯৯ সালে বার কাউন্সিল অফ ইন্ডিয়া ও পশ্চিম বঙ্গ সরকারের যৌথ উদ্যোগে পশ্চিমবঙ্গ জাতীয় আইনবিজ্ঞান বিশ্ববিদ্যালয়ের সুচনা হয়।
ব্রাজিলের কার্নিভাল

ব্রাজিলের কার্নিভাল () হচ্ছে ব্রাজিলের একটি বাৎসরিক উৎসব, যা ইস্টারের চল্লিশ দিন আগে অনুষ্ঠিত হয়। লেন্টের কিছু নির্দিষ্ট দিনে রোমান ক্যাথলিক ও অন্যান্য কিছু খ্রিস্টধর্মাবলম্বী ঐতিহ্যগতভাবে মাংস ও ডিমজাত খাবার গ্রহণ করা ত্যাগ করে। "কার্নিভাল" শব্দটি এসেছে "carnelevare" থেকে, যার অর্থ ‘মাংস ত্যাগ করা’। বিশ্বাস করা হয় যে, কার্নিভাল উদ্‌যাপনের বিষয়টি এসেছে সাতুরলানিয়ার পেগান উৎসব থেকে, যা মূলত খ্রিস্টীয় ভাবাধারা থেকে উৎপত্তি।
এই উৎসবের সুরের স্পন্দন, অংশগ্রহণ, এবং পোশাক এক অঞ্চল থেকে অন্য অঞ্চলে ভিন্ন হয়ে থাকে। দক্ষিণের শহর রিউ দি জানেইরু ও সাঁউ পাউলুতে ভেনিস কার্নিভালের উৎসাহে এটি আয়োজন করে মূলত সাম্বা স্কুলগুলো। এই আনুষ্ঠানিক কুচকাওয়াজগুলো জনসাধারণের সামনে ব্যাপকভাবে প্রদর্শিত হয়, যদিও ব্লোকস নামের তুলনামূলক কম আয়োজনের কুচকাওয়াজগুলো অন্যান্য শহরগুলোতে দেখা যায়। উত্তর-পশ্চিমের শহর সালভাদর, পোর্টো সেগুরো, এবং রেসিফির রাস্তাতেও কুচকাওয়াজ অনুষ্ঠিত হয়, এবং সাধারণ জনগণ তাতে সক্রিয়ভাবে অংশ নেয়। এই কার্নিভাল আফ্রিকান-ব্রাজিলীয় সংস্কৃতি দ্বারা অত্যন্ত তাৎপর্যপূর্ণভাবে প্রভাবিত হয়েছে। এছাড়া উত্তর-পূর্বের ওলিন্দার কার্নিভালেরও বেশকিছু মৌলিক বৈশিষ্ট্য আছে, যদিও এর কিছু অংশ ভেনিস কার্নিভালের সাথে সাদৃশ্যপূর্ণ ও আঞ্চলিক লোকসাহিত্যের সাথে একটি হালকা সংঘর্ষের সৃষ্টি করেছে।
কার্নিভাল ব্রাজিলের সবচেয়ে জনপ্রিয় ছুটির দিন, এবং এই দিনে সর্বোচ্চ সংখ্যক অনুষ্ঠান অনুষ্ঠিত হয়। পুরো দেশের কাজকর্ম প্রায় এক সপ্তাহের জন্য সম্পূর্ণ বন্ধ হয়ে যায়। বিশেষ করে উপকূলবর্তী শহরগুলোতে রাত-দিন অনুষ্ঠান চলতে থাকে। বিয়ারের বিক্রয় সারা বছরেরে তুলনায় ৮০% বৃদ্ধি পায়, এবং কার্নিভালকে সামনে রেখে পর্যটকের আগমন বৃদ্ধি পায় প্রায় ৭০%। এমতাবস্থায় এইডসের সংক্রমণ রোধে সরকার কনডম বিতরণসহ বিভিন্ন সচতনতামূলক ক্যাম্পেইন চালু করে।
ত্রিনিদাদ ও টোবাগোর কার্নিভাল

ত্রিনিদাদ ও টোবাগোর কার্নিভাল হচ্ছে ত্রিনিদাদ ও টোবাগোর সবচেয়ে জনপ্রিয় বার্ষিক উৎসব। সেই সাথে সাংস্কৃতিক এবং পর্যটনের দিক থেকে এটি যথেষ্ট তাৎপর্যপূর্ণও বটে। এই কার্নিভাল অনুষ্ঠিত হয় অ্যাশ বুধবারের দুই দিন আগে। সোম ও মঙ্গলবার জুড়ে রাস্তায় কুচকাওয়াজসহ (প্যারেড) বিভিন্ন প্রকার অনুষ্ঠান চলতে থাকে। এটা বলা হয় যে, যদি দ্বীপবাসীরা এটি উদ্‌যাপন না করে, তবে গত বছরের উদ্‌যাপনকে ফিরিয়ে আনার জন্য তারা এটির জন্য তৈরি থাকে। এই উৎসবটির প্রাণ হচ্ছে বিখ্যাত ক্যালিপসো সঙ্গীত, খুব সাম্প্রতিককালে সোকা সঙ্গীত, ক্যালিপসোকে স্থানান্তর করে সবচেয়ে জনপ্রিয় সঙ্গীতের স্থানটি দখল করেছে। পোশাক, লাঠি খেলা, এবং লিম্বো প্রতিযোগিতা এই উৎসবের আরো কয়েকটি অন্যতম গুরুত্বপূর্ণ দিক।
মূলত ফ্রেঞ্চ ক্যাথলিক কার্নিভাল উদ্‌যাপন, এবং পশ্চিম আফ্রিকান কার্নিভাল উদ্‌যাপন থেকে উনিশ শতকে ত্রিনিদাদ ও টোবাগোতে কার্নিভাল উদ্‌যাপন করা শুরু হয়।
আউটলুক (পত্রিকা)

আউটলুক (ইংরেজি: "Outlook") ভারতের চারটি প্রধান ইংরেজি সংবাদপত্রিকা বা নিউজম্যাগাজিনের অন্যতম। ১৯৯৫ সালে আউটলুক গোষ্ঠী এই পত্রিকাটি চালু করেছিলেন। এই পত্রিকার প্রতিষ্ঠাতা-প্রধান সম্পাদক ছিলেন বিনোদ মেহতা। ২০০৮ সালে মেহতা কৃষ্ণ প্রসাদকে এই পত্রিকার সম্পাদক নিযুক্ত করেন। অতীতে বিশিষ্ট সাংবাদিক সন্দীপন দেব ও তরুণ তেজপাল এই পত্রিকার সম্পাদনা করেছিলেন। "আউটলুক" পত্রিকার প্রধান প্রতিদ্বন্দ্বীরা হল "ইন্ডিয়া টুডে", "দ্য উইক" ও "তেহলকা"।
রামচন্দ্র গুহ, ভাইচাঁদ পটেল, রাকেশ কলশিয়ান, ইউরি অ্যাভনারি, জর্জ মনবিয়ট, ড্যানিয়েল ল্যাক, অশোক কে মেহতা, বি রামন, অনিল ধরকর, সৈয়দ নাকভি, প্রভু ঘাটে, অ্যান্ড্রু হোয়াইটহেড প্রমুখ বিশিষ্ট সাংবাদিক এই পত্রিকার সঙ্গে যুক্ত। কার্গিল যুদ্ধ ও ক্রিকেট ম্যাচ-ফিক্সিং বিতর্ক নিয়ে এই পত্রিকা নিজস্ব তদন্তমূলক রিপোর্ট প্রকাশ করেছিল।
আউটলুক গোষ্ঠীর অন্যান্য গুরুত্বপূর্ণ পত্রিকাগুলি হল "আউটলুক ট্রাভেলার", "আউটলুক মানি" ও হিন্দি "আউটলুক সাপ্তাহিক"। হ্যাথওয়ে ইনভেস্টমেন্ট প্রাইভেট লিমিটেড প্রতিষ্ঠিত আউটলুক গোষ্ঠীর বর্তমান মালিক রাজন রাহেজা গোষ্ঠী।
ভদকা

ভদকা বা ভোদকা (, ) হচ্ছে এক প্রকার পাতিত কড়া মদ।
কড়া মদের মধ্যে ভদকা বিশ্বে সবচেয়ে জনপ্রিয়। পানি ও ইথাইল অ্যালকোহলের সাথে বিভিন্ন প্রকার ফ্লেভার মিশ্রিত করে ভদকা তৈরি হয়। বিভিন্ন ধরনের দানাশস্য, যেমন - রাই, গম এবং আলু, মিষ্টি আলু, চিটাগুড়, প্রভৃতির যে-কোনো একটির গাজনকৃত তরল থেকে ভদকা তৈরি করা সম্ভব।
ভদকায় অ্যালকোহলের উপস্থিতি সাধারণত শতকরা ৩৫ থেকে ৫০ ভাগের মধ্যে সীমাবদ্ধ থাকে। রাশিয়ান, লিথুনিয়ান, পোলীয় ভদকার ক্ষেত্রে এর আদর্শ পরিমাণ মোট আয়তনের শতকরা ৪০ ভাগ (৮০% প্রুফ)।
ঐতিহাসিকভাবে, অ্যালকোহলিক-প্রুফের আদর্শ মানটি এসেছে রুশ ভদকার আদর্শ মান থেকে, যা ১৮৯৪ সালে প্রতিষ্ঠিত করেছিলেন রাশিয়ার জার তৃতীয় আলেকজান্ডার। মস্কোতে অবস্থিত ভদকা জাদুঘরের প্রতিবেদন অনুযায়ী রসায়নবিদ দিমিত্রি মেন্দেলিয়েফ আদর্শ অ্যালকোহলের পরিমাণ ৩৮% নির্ধারণ করেন। কিন্তু সেসময় পাতিত স্পিরিটের শুল্ক নির্ধারণ করা হতো অ্যালকোহলিক শক্তিক্ষমতা অনুযায়ী, আর এই শুল্ক নির্ধারণী হিসাব সহজ করতে এই হার কিছুটা বাড়িয়ে ৪০% করা হয়।
এ ধরনের কড়া মদের ক্ষেত্রে ভদকা হিসেবে পরিচিত হবার জন্য সরকার একটি সর্বনিম্ন অ্যালকোহলিক প্রুফ নির্ধারণ করেছে। ইউরোপীয় ইউনিয়ন নির্ধারিত, ইউরোপীয় ভদকার ক্ষেত্রে এই অ্যালকোহলের পরিমাণের হার হচ্ছে ৩৭.৫%।
 "এনসাইক্লোপিডিয়া ব্রিটানিকা"র লেখা অনুসারে ভদকার জন্ম ১৪ শতকের দিকে, রাশিয়ায়। কিন্তু ভদকার উৎপত্তির সুনির্দিষ্ট স্থানটি জানা যায় না। বিশ্বাস করা হয় এটির উৎপত্তি হয়েছে দানাশস্য উৎপাদনকারী দেশগুলোতে, যার মধ্যে আছে বর্তমানের পোল্যান্ড, পশ্চিম রাশিয়া, বেলারুশ, লিথুয়ানিয়া, এবং ইউক্রেন। এছাড়া এটি স্ক্যানডিনেভিয়ার একটি অনেক দিনের পুরোনো ঐতিহ্য।
ভদকা শব্দটি এসেছে রুশ শব্দ "ভোদা" থেকে, যার অর্থ ‘পানি’ এটি তখন ভদকা হিসেবে পরিচিত ছিলো না, এটিকে তখন ‘ব্রেড ওয়াইন’ ( — উচ্চারণ: ) নামে ডাকা হতো।
কিংবদন্তি অনুসারে ১৪৩০ সালে একজন সাধু, মস্কোর ক্রেমলিনের ভেতরে চুদোভ মনাস্ট্রিতে সর্বপ্রথম রুশ ভদকার প্রস্তুত প্রণালী তৈরি করেন। পাতনের যন্ত্র এবং বিশেষ জ্ঞান থাকায় তিনি নতুন ধরনের, উচ্চ মানসম্পন্ন একটি অ্যালোকোহলিক পানীয়র আবিস্কারক হয়ে ওঠেন। এই ‘ব্রেড ওয়াইন’ (সেসময় যে নামে পরিচিত ছিলো) একটি বড় সময় ধরে শুধু মস্কোতেই পাওয়া যেত এবং শিল্প বিপ্লবের আগে পর্যন্ত তা বাইরে পৌঁছয়নি। এ'কারণে এই পানীয়ের সাথে মস্কোর নাম ওতপ্রোতভাবে জড়িয়ে আছে।
রুশ দাপ্তরিক কাগজপত্রে "ভদকা" শব্দটির প্রথম লিখিত ব্যবহার হয় ৮ জুন, ১৭৫১ সালে, রুশ সম্রাজ্ঞী এলিজাবেথের এক আদেশপত্রে। ভদকা ডিসটিলারিসের মালিকানাস্বত্ব দাবি করে এই আদেশপত্র জারি করা হয়েছিলো। ভদকা থেকে প্রাপ্ত শুল্ক ছিলো জার শাসনামলের রাশিয়ার অর্থাগমের একটি বড় উৎস। তখন সরকারি রাজস্বের প্রায় ৪০% আসতো শুধু ভদকাসংক্রান্ত বাণিজ্য থেকে।
মালয়ের বাঘ

মালয় বাঘ (), (বৈজ্ঞানিক নাম: "Panthera tigris jacksoni") হচ্ছে বাঘের একটি উপপ্রজাতি যা মালয় উপদ্বীপ অঞ্চলে পাওয়া যায়। এটিকে ২০০৮ সালে আইউসিএন মহাবিপন্ন হিসেবে ঘোষণা করেছে, যেহেতু ২০০৩ সালের হিসাব অনুসারে ৪৯৩ থেকে ১৪৮০টি পূর্ণবয়স্ক বাঘ বর্তমানে টিকে আছে। এই উপপ্রজাতিটির মোট ২৫০টি পূর্ণবয়স্ক জন্মদানে সক্ষম বাঘ রয়েছে এবং এরা বিলুপ্তির প্রবণতায় আছে। এই বাঘ মালয়েশিয়ার জাতীয় পশু।
এই বাঘ আকারে বাংলার বাঘ বা সাইবেরিয়ার বাঘের চেয়ে ছোট হয়। পুরুষ দের ওজন ৯০-১৩০ কেজি আর, স্ত্রী দের ওজন হয় ৫০-১০০ কেজি।এই বাঘের স্ত্রীদের আকার ৭৬-৮৫ সে.মি.হয় আর পুরুষদের আকার ৮০-৯১ সে.মি.হয়।
বিভিন্ন নিরামিষাসী প্রাণী। এই বাঘ মালয় তাপিরকেও শিকার করে।
সাইবেরিয়ার বাঘ

সাইবেরিয়ার বাঘ বা আমুর বাঘ (বৈজ্ঞানিক নাম: "Panthera tigris altaica") বিশ্বের সবচেয়ে বড় বাঘ। রাশিয়ায় পাওয়া যায়। এই বাঘ পূর্ব রুশিয় অঞ্চলেও দেখা যায়। এই বাঘের বিভিন্ন প্রকারের কথাও জানা গেছে। অন্যান্য বাঘের মত এই বাঘও মহাবিপন্ন। উসুরি এলাকায় দেখা যায় বলে এই বাঘের অন্য নাম উসুরি বাঘ।
সবচেয়ে বড় বাঘ। এটা অনেক শক্তিশালী। এই বাঘের বিভিন্ন ঋতু অনুযায়ী গায়ের লোমের রং ও পরিমাণ পাল্টায়। 
সাধারণত, এই বাঘ এর ওজন ১৫০-৩০০ কেজি পর্যন্ত হতে পারে। এই বাঘের পুরুষ ও মহিলার আকার ১৫০-২৩০ সে.মি.।‌‌ গিনেস রেকর্ড বুক অনুযায়ী পৃথিবীর সবচেয়ে বড় খাচার বাঘ হল 'জাইপুর' নামের একটি সাইবেরিয়ান বাঘ। তবে ইদানীং কালের গড় ওজন সমীক্ষা করে দেখা গে‌‍‍ছে এরা আস্তে ‌‌‌‌স্তে‌‌‍ ছোট হয়ে যাচ্ছে। এই বাঘগুলো -৪০ ডিগ্রি সেলসিয়াস তাপমাত্রাতেও বেঁচে থাকতে পারে। 
এই বাঘ বিভিন্ন তুন্দ্রা এলাকার নিরামিষাসী প্রাণী শিকার করে।